b'\n_START_ARTICLE_\nWest Hill Lift\n_START_PARAGRAPH_\nWest Hill Lift eller West Hill Cliff Railway er en kabelbane i den sydengelske by Hastings ved Den engelske kanal._NEWLINE_Kabelbanens spor ligger det meste af vejen i en stor tunnel, der g\xc3\xa5r op gennem klippen og giver adgang fra gadeplan til arealerne foran slottet i Hastings. Fra klippen, kaldet The West Hill, er der udsigt ud over kanalen mod syd, den gamle del af Hastings mod \xc3\xb8st og centrum af byen mod vest._NEWLINE__NEWLINE_Op ad den \xc3\xb8stlige klippe i Hastings, kaldet The East Hill, g\xc3\xa5r byens anden kabelbane, East Hill Lift.\n_START_SECTION_\nHistorie\n_START_PARAGRAPH_\nBygningen af West Hill Lift blev p\xc3\xa5begyndt i 1889 af det private selskab The Hastings Lift Company. Linjen m\xc3\xb8dte i starten en del kritik lokalt, som is\xc3\xa6r gik p\xc3\xa5, at byggeriet tog for lang tid i forhold til det lovede samt at prisen var v\xc3\xa6sentlig h\xc3\xb8jere end budgetteret._NEWLINE__NEWLINE_Linjen stod f\xc3\xa6rdig i 1891 og vognene blev fra starten drevet af en gas-motor, som dog sidenhen (i 1971) er skiftet ud til en elektromotor._NEWLINE_Kabelbanens f\xc3\xb8rste selskab gik fallit i 1894, hovedsageligt p\xc3\xa5 grund af de f\xc3\xb8rn\xc3\xa6vnte grunde; for lang byggeperiode og for store omkostninger. Et nyt selskab, The Hastings Passenger Lift Company tog over og drev linjen frem til 1947, hvor Hastings Borough Council k\xc3\xb8bte den. For at markere kabelbanens 100 \xc3\xa5rs f\xc3\xb8dselsdag blev s\xc3\xa5vel vogne som \xc3\xb8vrigt materiel udskiftet eller renoveret i 1991'